ฮั่งเส็งปิดทะยาน 328.00 จุด ขานรับข้อมูล CPI จีน
ฮั่งเส็งปิดทะยาน 328.00 จุด ขานรับข้อมูล CPI จีน
10 เม.ย. 2558

ดัชนีฮั่งเส็งตลาดหุ้นฮ่องกงปิดตลาดปรับตัวเพิ่มขึ้นในวันนี้ โดยดัชนีฮั่งเส็งเพิ่มขึ้น 328.00 จุด หรือ 1.22% ปิดวันนี้ที่ 27,272.39 จุดภายหลังจากที่สำนักงานสถิติแห่งชาติของจีนเปิดเผยว่า ดัชนีราคาผู้บริโภค (CPI) ซึ่งเป็นมาตรวัดเงินเฟ้อที่สำคัญ ขยายตัว 1.4% เมื่อเทียบเป็นรายปี ในเดือนมี.ค.
ทั้งนี้ ดัชนี CPI เดือนมี.ค. เคลื่อนไหวในระดับเดียวกับเดือนก.พ. แต่ก็ขยายตัวรวดเร็วกว่าเดือนม.ค.ที่เพิ่มขึ้นเพียง 0.8% ซึ่งเป็นระดับต่ำสุดในรอบกว่า 5 ปี